《送张见冲年兄参藩河阳》
明代·杨起元

柳色满郊原，行行逗华轩。极目邯郸道，之子出名藩。

结发事明主，义重若季昆。鹓雏起丹穴，千仞各飞翻。

分袂即河阳，何时奉清言。赠处情非系，行藏道是尊。

遥闻望岳楼，嵩少檐外蹲。吟眺意何极，相思同梦魂。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。